
	Republika Hrvatska
      Trgovački sud u Bjelovaru
Bjelovar, Šet. dr. Ivše Lebovića 42
Poslovni broj: 2 St-574/2017-4


U    I M E   R E P U B L I K E   H R V A T S K E

R J E Š E N J E


Trgovački sud u Bjelovaru, po sucu Tomislavu Mrazoviću, kao sucu pojedincu, na prijedlog sudskog savjetnika Miroslava Lovrekovića, u skraćenom stečajnom postupku nad dužnikom G.S.I. SERVER j.d.o.o. za trgovinu i usluge, Zagreb, Josipa Strganca 6, MBS: 080954132, OIB: 54750402814, 30. listopada 2017. 


r i j e š i o   j e


	1. Obustavlja se skraćeni stečajni postupak.

	2. Sud će posebnim rješenjem odlučiti o prijedlogu vjerovnika za pokretanje stečajnog postupka.


		Obrazloženje


	U skraćenom stečajnom postupku nad dužnikom, Trgovački sud u Bjelovaru je oglasom od 7. rujna 2017. godine, koji je objavljen na mrežnoj stranici e-Oglasna ploča sudova 7. rujna 2017. godine, među ostalim pozvao vjerovnike da u roku od 45 dana od objave oglasa na mrežnoj stranci e-Oglasna ploča sudova prelože otvaranje stečajnog postupka nad dužnikom.

	Republika Hrvatska, Ministarstvo financija, Porezna uprava, Područni ured Zagreb, kao vjerovnik podnijela je prijedlog za otvaranje stečajnog postupka nad dužnikom 26. rujna 2017. godine.

	 Budući da je vjerovnik u zakonskom roku podnio prijedlog za otvaranje stečajnog postupka nad dužnikom, nisu ispunjene pretpostavke za istodobno otvaranje i zaključenje skraćenog stečajnog postupka u smislu odredbe čl. 431. Stečajnog zakona (NN broj 71/15 – dalje SZ).




	Stoga je skraćeni stečajni postupak nad dužnikom obustavljen i temeljem odredbe čl. 433. SZ-a riješeno je kao u izreci.	
	

U Bjelovaru 30. listopada 2017.

								     SUDAC
							TOMISLAV MRAZOVIĆ, v.r.
						    Za točnost otpravka – ovlašteni službenik
								Romana Tremski 	 





POUKA O PRAVNOM LIJEKU: Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi u tri istovjetna primjerka putem ovoga suda, u roku od 8 dana od dana dostave ovoga rješenja.

Nacrt odluke izradio sudski savjetnik Miroslav Lovreković.

